সৌমিতৃষা কুন্ডু
সৌমিতৃষা কুন্ডু (জন্ম: ২৪ ফেব্রুয়ারি ২০০০), অনানুষ্ঠানিকভাবে তার নামের আদ্যক্ষর দিয়ে গঠিত এসটিকে নামে ডাকা হয়,একজন ভারতীয় বাংলা চলচ্চিত্র ও টেলিভিশন অভিনেত্রী। তিনি এ আমার গুরুদক্ষিণা ধারাবাহিক দিয়ে অভিনয় জীবন শুরু করেন এবং মিঠাই ধারাবাহিকটিতে মুখ্য ভূমিকায় দ্বৈত চরিত্রে অভিনয় করার জন্য সুপরিচিতি পান। পাঁচ বছর ধরে টেলিভিশনের জনপ্রিয় মুখ থাকার পর , ২০২৩ সালে দেব বিপরীতে অভিজিৎ সেন এর প্রধান এর মুখ্য নারী চরিত্রে তাঁর চলচ্চিত্র অভিষেক হয় যা ঐ বছরের অন্যতম ব্যবসাসফল ছবি হিসেবে বিবেচিত হয়, যেখানে তার অভিনয়, পর্দায় উপস্থিতি এবং সহ-শিল্পীদের সাথে তার রসায়ন সমালোচকদের দ্বারা প্রশংসিত হয়। তার বহুমুখী অভিনয় প্রতিভা, সৌন্দর্য এবং জনপ্রিয়তার কারণে তাকে টলিউডে কাজ করা অন্যতম সফল ও সম্ভাবনাময় তরুণী অভিনেত্রী হিসেবে বিবেচনা করা হয়।